open-index/open-wikipedia-markdown huggingface dataset:
சின்டு யுசுடாசியசு

**சின்டு யுசுடாசியசு** (*Sint Eustatius*)  கரிபியன் நெதர்லாந்தின் அங்கமாகும்: அதாவது இது ஓர் கரிபியன் தீவும் நெதர்லாந்தின் சிறப்பு நகராட்சியுமாகும்.

இத்தீவு  லீவர்டு தீவுகளின் வடக்குப் பகுதியில், கன்னித் தீவுகளுக்கு தென்கிழக்கே, அமைந்துள்ளது. செயிண்ட் கிட்சு தீவிற்கு வடமேற்கிலும் சேபா தீவிற்கு தென்கிழக்கிலும் உள்ளது. இதன் வட்டாரத் தலைநகரமாக ஓரான்யுசாடு உள்ளது.

இத்தீவின் பரப்பளவு  ஆகும்.  2001  கணக்கெடுப்பின்படி மக்கள்தொகை 3,543 ஆகும். சதுரக் கிலோமீட்டருக்கு 169 நபர்களாக மக்களடர்த்தி உள்ளது. அலுவல்முறை மொழியாக  டச்சு மொழியும், "தினசரி வாழ்வின் மொழியாகவும்" கல்வி கற்பிக்கப்படும் மொழியாகவும் ஆங்கிலம் உள்ளது. ஆங்கில அடிப்படையிலான உள்ளூர் கிரியோல் மொழியும் முறைசாராது பேசப்படுகின்றது. 

முன்னதாக நெதர்லாந்து அண்டிலிசின் அங்கமாக இருந்த சின்டு யுசுடாசியசு அக்டோபர் 10, 2010 முதல் நெதரலாந்தின் சிறப்பு நகராட்சியாக நிறுவப்பட்டது.

## மேற்சான்றுகள்

## வெளியிணைப்புகள்

*
* St. Eustatius Tourist Office's homepage 
* The website of STENAPA, the National Parks of St. Eustatius 
* St. Eustatius info in Lonely Planet website
*St. Eustatius Center for Archaeological Research
* The Farm in St. Eustatius: Not Dead Yet
* Colorful stories from St. Eustatius' eventful history. Saba invasion
* Colorful stories from St. Eustatius' eventful history. Bermuda connection
*"Retribution: Admiral Rodney and the Jews of St. Eustatius", by Louis Arthur Norton
பகுப்பு:கரிபியன் தீவுகள்
பகுப்பு:நெதர்லாந்து அண்டிலிஸ் தீவுகள்
வேப்பனப்பள்ளி ஊராட்சி ஒன்றியம்

** வேப்பனப்பள்ளி ஊராட்சி ஒன்றியம்** என்பது தமிழ்நாட்டின் கிருட்டிணகிரி மாவட்டத்தில் உள்ள 11 ஊராட்சி ஒன்றியங்களில் ஒன்றாகும். இவ்வூராட்சி ஒன்றியத்தில் 27 கிராம ஊராட்சிகள்  உள்ளன.
## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, வேப்பனப்பள்ளி  ஊராட்சி ஒன்றியத்தின் மொத்த மக்கள் தொகை  94,483 ஆகும். அதில்  பட்டியல் சாதி மக்களின் தொகை  11.131 ஆக உள்ளது.  பட்டியல் பழங்குடி மக்களின் தொகை 578 ஆக உள்ளது.

## ஊராட்சிகள்
வேப்பனப்பள்ளி ஊராட்சி ஒன்றியத்தில் உள்ள 27 ஊராட்சிகள்.
#வேப்பனப்பள்ளி
#வே. மாதேப்பள்ளி
#தீர்த்தம்
#தம்மாண்டரப்பள்ளி
#சிகரமாகனப்பள்ளி
#சாமந்தமலை
#P. K. பெத்தனப்பள்ளி
#நேரலகிரி
#நாடுவனப்பள்ளி
#நாச்சிக்குப்பம்
#மாரசந்திரம்
#மணவாரனப்பள்ளி
#குருபரப்பள்ளி
#குரியனப்பள்ளி
#குப்பச்சிபாறை
#குந்தாரப்பள்ளி
#கோடிப்பள்ளி
#ஐப்பிகானப்பள்ளி
#அளேகுந்தாணி
#எண்ணேகொள்ளு
#சிந்தகும்மணப்பள்ளி
#சின்னமணவாரனப்பள்ளி
#சென்னசந்திரம்
#பில்லனகுப்பம்
#பீமாண்டப்பள்ளி
#பதிமடுகு
#பாலனப்பள்ளி

## வெளி இணைப்புகள்
* கிருஷ்ணகிரி மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:கிருட்டிணகிரி மாவட்ட ஊராட்சி ஒன்றியங்கள்
பகுப்பு:வேப்பனப்பள்ளி ஊராட்சி ஒன்றியம்
மோன் மாவட்டம்

**மோன் மாவட்டம்**, இந்திய மாநிலமான நாகாலாந்தின் மாவட்டங்களில் ஒன்று.

## பொருளாதாரம்
2006ஆம் ஆண்டில், ஒன்றிய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான ஒன்றிய அரசின் நிதியைப் பெறுகிறது.

## அரசியல்
இந்த மாவட்டம் நாகாலாந்து மக்களவைத் தொகுதிக்கு உட்பட்டது..

## மக்கள் தொகை
இங்கு 250,671 மக்கள் வசிப்பது 2011ஆம் ஆண்டின் இந்திய மக்கள் தொகை கணக்கெடுப்பில் தெரிய வந்துள்ளது

## சான்றுகள்

## இணைப்புகள்

*   மோன் மாவட்ட அரசின் தளம்

பகுப்பு:நாகாலாந்தின் மாவட்டங்கள்
அசாமிய மொழிக்கான சாகித்திய அகாதெமி விருது பெற்றோர்

சாகித்திய அகாதெமி விருது, இந்திய அரசினால் ஆண்டுதோறும் வழங்கப்படுகிறது. 1955ஆம் ஆண்டு முதல் வழங்கப்படும் இந்த விருது, இந்திய இலக்கிய வளர்ச்சிக்கு பங்களிப்போருக்கு வழங்கப்படுகிறது. இந்திய அரசு அங்கீகரித்த மொழிகளில் எழுதுவோருக்கு இந்த விருது வழங்கப்படும். அவ்வகையில், அசாமிய மொழி இலக்கியவாதிகளுக்கு இவ்விருது வழங்கப்படுகிறது.
 
## விருது பெற்றோர்

## சான்றுகள்

பகுப்பு:சாகித்திய அகாதமி விருது பெற்றோர்
பகுப்பு:அசாமிய மொழி
பகுப்பு:பட்டியல்கள்
பகுப்பு:அசாமிய இலக்கியம்
இந்திய-நியூசிலாந்து உறவுகள்

**இந்தியா-நியூசிலாந்து உறவுகள்** *(India–New Zealand relations)* என்பது  இந்தியா மற்றும் நியூசிலாந்து இடையே இருக்கும்  தொடர்புகள் குறித்ததாகும். இவ்விரண்டு நாடுகளும் ஒரு காலத்தில் பிரித்தானிய பேரரசின் ஒரு பகுதியாக இருந்தன. நியூசிலாந்தில் இந்திய வம்சா வளியின மக்கள் சுமார் 105100 நபர்கள் வசிக்கின்றனர்.

இந்தியா-நியூசிலாந்து உறவுகள் சுமூகமாக இருந்தன. ஆனால் இந்திய சுதந்திரத்திற்குப் பின்னர் அது விரிவானதாக இல்லை. ஆனால், சமீபத்திய இந்தியாவின் ஈர்க்கக்கூடிய மொத்த உள்நாட்டு உற்பத்தி வளர்ச்சி காரணமாக நியூசிலாந்து இந்தியாவுடன் உறவுகளை விரிவுபடுத்திக் கொள்ள ஆர்வம் காட்டி வருகிறது.
 
1983 ஆம் ஆண்டில் இருநாடுகளும் ஒரு கூட்டு வர்த்தகக் குழுவை அமைத்தன. இருதரப்பு உறவுகள் மூலமாகவோ அல்லது கிழக்காசிய உச்சி மாநாடு மூலமாகவோ ஒரு சுதந்திரமான வர்த்தக ஒப்பந்தத்தில் கையெழுத்திடுவது தொடர்பாக விவாதித்தன. விவசாய மானியங்கள் தொடர்பாகக் கருத்து வேறுபாடுகள் தோன்றியதால் இத்திட்டம் எழுச்சி பெறவில்லை. கல்விக்கான ஒத்துழைப்பில் சிறிதளவு சாதகமான நிலை காணப்படுகிறது. சுமார் 10000 இந்திய மாணவர்கள் நியூசிலாந்தில் கல்வி கற்று வருகின்றனர். 
  
இரண்டு நாடுகளிடையே இராணுவ ஒத்துழைப்பு வரையறுக்கப்பட்ட அளவிலேயே உள்ளது. கடற்படை தொடர்பான செயல்பாடுகளில் ஒத்துழைப்பு உறவுகள் காணப்படுகின்றன. இருதரப்பு படையினரும் ஐ.நா.வின் அமைதி காக்கும் படையில் கொசோவோ மற்றும் சூடான் நாடுகளில் ஒன்றாக இணைந்து பணிபுரிந்தனர்.

## மேற்கோள்கள்

## புற இணைப்புகள்
* India and New Zealand in the Asian Century 2007 New Zealand government press release

பகுப்பு:இந்தியாவின் இருதரப்பு உறவுகள்
பகுப்பு:நியூசிலாந்து அரசியல்
கண்டி ஏரி

**கண்டி ஏரி** (*Kandy Lake*; "கிரி முகுடா" *[பாற்கடல்]* எனவும் அறியபப்டுகிறது) என்பது கண்டி நகரின் இதயப்பகுதியில் அமைந்துள்ள செயற்கை ஏரி ஆகும். இது 1807 இல் கண்டி அரசன் ஸ்ரீ விக்கிரம ராஜசிங்கனால் தலதா மாளிகையை அடுத்து அமைக்கப்பட்டது. பல ஆண்டுகளுக்கு முன் இதன் அளவு குறைக்கப்பட்டது. பாதுகாக்கப்பட்ட ஏரியான இதில் மீன் பிடிப்பது தடை செய்யப்பட்டுள்ளது.

## உசாத்துணை

பகுப்பு:கண்டி
கண்டி மணிக்கூட்டுக் கோபுரம்

**கண்டி மணிக்கூட்டுக் கோபுரம்** கண்டி நகரின் மத்தியில் அமைந்துள்ள ஒரு மணிக்கூட்டுக் கோபுரம் ஆகும். நகரில் முக்கிய இடத்தைப் பெற்றிருக்கும் இது 1950 இல் முகம்மது இஸ்மாயில் என்பவரால் கடுகண்ணாவையில் ஆகத்து, 1947 அன்று விபத்தில் மரணமடைந்த அவருடைய மகன் முகம்மது சக்கி இஸ்மைல் நினைவாகக் கட்டப்பட்டது. இந்த மணிக்கூட்டுக் கோபுரம் அக்காலத்தில் இலங்கையின் முன்னனி கட்டடக் கலைஞரான சிரலி டி அல்விஸ் என்பவரால் வடிவமைக்கப்பட்டது.

## உசாத்துணை

பகுப்பு:கண்டியிலுள்ள கட்டடங்களும் கட்டமைப்புக்களும்
பகுப்பு:இலங்கையில் மணிக்கூட்டுக் கோபுரங்கள்
அடிசம் ஓரடுக்கு மனை

**அடிசம் ஓரடுக்கு மனை** (*Adisham Bungalow*) என்பது பதுளை மாவட்டத்திலுள்ள அப்புத்தளைக்கு அருகாமையில் அமைந்துள்ள நாட்டுப்புற வளமனை ஆகும். தற்போது, இந்த ஓரடுக்கு மனை புனித ஆசிர்வாதப்பர் துறவியர் மாடமாக விளங்குகிறது. இங்குள்ள சிற்றாலயத்தில் முதலாம் சில்வெஸ்தரின் புனிதப் பண்டம் (என்புத் துண்டு) வைக்கப்பட்டுள்ளது.

## உசாத்துணை

## வெளி இணைப்புகள்
*Official Web Site for St. Benedict's Monastery, Adisham, Haputhale, Sri Lanka

பகுப்பு:ஊவா மாகாணத்தில் பார்வையாளர்களை ஈர்க்கும் இடங்கள்
1682

**1682** (MDCLXXXII) கிரெகொரியின் நாட்காட்டியில் ஒரு வியாழக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் ஞாயிற்றுக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* மே 6 - பிரான்சின் பதினான்காம் லூயி தனது நீதிமன்றத்தை வெர்சாயிக்கு மாற்றினார்.
* மே 7 - உருசியாவின் முதலாம் பீட்டரின் ஆட்சி அதிகாரபூர்வமாக ஆரம்பமானது.
* ஆகத்து 25 - இங்கிலாந்து எக்க்செட்டர் நகரில் சூனியக் காரர் என்ற குற்றச்சாட்டின் பேரில் மூன்று பெண்கள் தூக்கிலிடப்பட்டனர்.
* செப்டம்பர் - வால்வெள்ளி ஒன்று அவதானிக்கப்பட்டது. இது பின்னர் ஹேலியின் வால்வெள்ளி எனப் பெயரிடப்பட்டது.
* அக்டோபர் 27 - பென்சில்வேனியாவில் பிலடெல்பியா நகரம் நிர்மாணிக்கப்பட்டது.
* பிலிப்பு நேரியின் தொழுகைக் கூடம் ஒன்று கோவாவில் திறக்கப்பட்டது.
* இலங்கையில் தீய ஆவிகளை வழிபடுவதற்கும், அவை தொடர்பான பண்டிகைகளுக்கு டச்சு ஆளுனர் லோரன்சு வான் பில் தடை விதித்து, கடுமையான தண்டத்தை அறிவித்தார்.

## பிறப்புகள்
* சூன் 20 - பர்த்தலோமேயு சீகன்பால்க், செருமானிய லூத்தரன் பாதிரியார் (இ. 1719)

## இறப்புகள்
* நவம்பர் 14 - ரைக்லாவ் வொன் கூன்சு, ஒல்லாந்தக் கிழக்கிந்தியப் பகுதியின் ஆளுனர் (பி. 1619)
* சொக்கநாத நாயக்கர், நாயக்க மன்னர்

## மேற்கோள்கள்

*
பெரிய அண்டிலிசு

**பெரிய அண்டிலிசு** (*Greater Antilles*) கரிபியக் கடலில் பெரியத் தீவுகளின் தொகுப்பாகும்; கியூபா,  (எயிட்டி மற்றும் டொமினிக்கன் குடியரசு உள்ளடக்கிய) லா எசுப்பானியோலா, புவேர்ட்டோ ரிக்கோ, ஜமேக்கா, மற்றும் கேமன் தீவுகள் இதில் அடங்கும். முழுமையான மேற்கிந்தியத் தீவுகளின் நிலப்பரப்பில் 90% பெரிய அண்டிலிசில் உள்ளது. தவிரவும்  90% க்கும் மேற்பட்ட மக்கள்தொகையும் இத்தீவுகளில்தான் உள்ளனர்; மிகுதி  கிழக்கிலுள்ள  சிறிய அண்டிலிசு தீவுகளில் உள்ளனர். 

புதிய உலகத்தை ஐரோப்பியர்கள் ஆக்கிரமிப்பதற்கு முன்னரே  *அண்டிலிசு* என்ற பெயர் வழக்கத்தில் இருந்தது; பழங்கால வரைபடங்களில் ஐரோப்பியர்கள் இத்தகையதோர் மர்மமான நிலப்பகுதியை *[[அண்டிலியா (தீவு)]]* எனக் குறிப்பிட்டு வந்தனர்.  இது சில நேரங்களில் தீவுக் கூட்டமாகவும் சில நேரங்களில் தொடர்ந்த நிலப்பகுதியாகவும் காட்டப்பட்டது; தற்கால கேனரித் தீவுகளுக்கும் யூரேசியாவிற்கும் இடையே இது கடற்பகுதியில் இருந்ததாக நம்பப்பட்டது.

## நாடுகள்

## மேற்சான்றுகள்

## மேலும் அறிய
*  254 pages.
* 
*Rogozinski, Jan. *A Brief History of the Caribbean.* New York: Facts on File, 1992.
## வெளி இணைப்புகள்

பகுப்பு:கரிபியன் தீவுகள்
பகுப்பு:அத்திலாந்திக்குப் பெருங்கடல் தீவுகள்
தமிழ்நாடு சட்டமன்றத் தேர்தல்

**தமிழ்நாடு சட்டமன்றத் தேர்தல்** தமிழ்நாடு மாநிலத்தின் சட்டமன்றத்தைத் தேர்ந்தெடுப்பதற்காக 5 ஆண்டுகளுக்கு ஒருமுறை நடைபெறும் தேர்தல் ஆகும்.

1952, 1957, 1962, 1967 ஆகிய ஆண்டுகளில் நடந்த தேர்தல்கள் *சென்னை மாநில சட்டமன்றத் தேர்தல்கள்* எனும் பெயரில் அழைக்கப்பட்டன.

## தேர்தல்கள் முடிவுகள்

## மேற்கோள்கள்

## வெளியிணைப்புகள்
*  1952 முதல் 2016 முடிய தமிழ்நாடு சட்டமன்ற தேர்தல் வரலாறு
பகுப்பு:தமிழ்நாடு சட்டமன்றத் தேர்தல்கள்
யுரேனியம் ஐங்குளோரைடு

**யுரேனியம் ஐங்குளோரைடு** *(Uranium pentachloride)* என்பது Cl5 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். யுரேனியமும் குளோரினும் சேர்ந்து உருவாகும் இச்சேர்மத்தில் யுரேனியம் +5 என்ற ஆக்சிசனேற்ற நிலையில் உள்ளது. வாயு நிலையில் உள்ள யுரேனியம் ஐங்குளோரைடு C4v  சீரொழுங்கில் காணப்படுகிறது.  இரண்டு படிக வடிவங்களிலும் ஒவ்வொரு யுரேனியம் அணுவும் ஆறு குளோரின் அணுக்களுடன் சேர்ந்து எண்முக வடிவமைப்பில் காணப்படுகின்றன.

## மேற்கோள்கள்

பகுப்பு:யுரேனியம்(V) சேர்மங்கள்
பகுப்பு:குளோரைடுகள்
பகுப்பு:ஆக்டினைடு ஆலைடுகள்
லாரன்சு வான் பில்

**லாரன்சு வான் பில்** (*Laurens van Pyl*, அண். 1634 - 17 செப்டம்பர் 1705) டச்சு குடியேற்றக் கால நிருவாகியாவார், இவர் ஒல்லாந்தர் கால இலங்கையின் ஆளுனராக 1680 டிசம்பர் 3 முதல் 1693 சூன் 19 வரை பதவியில் இருந்தார்.

லாரன்சு வான் பில் இலங்கையின் ஆளுனராக நியமிக்கப்படுவதற்கு முன்னர் அவர் யாழ்ப்பாணத்தின் தளபதியாகப் பதவியில் இருந்தார். 1678 ஆம் ஆண்டில் வட்டுக்கோட்டையில் டச்சுத் தேவாலயம் ஒன்றை அமைத்தார். இத்தேவாலயம் பின்னர் அமெரிக்க மிசனறிகளின் பயன்பாட்டிற்காகக் கொடுக்கப்பட்ட்டது. 1679 இல் இறந்த இவரது மகனின் கல்லறை இக்கோயிலில் உள்ளது.

கண்டியில் 20 ஆண்டுகளாக கண்டி மன்னன் இரண்டாம் இராஜசிங்கனால் சிறை வைக்கப்பட்டிருந்த ஆங்கிலேயக் கப்பல் தலைவர் இராபர்ட் நொக்சு சிறையில் இருந்து தப்பி அரிப்புக் கோட்டையை வந்தடைந்த போது லாரன்சு வான் பில் அவரை வரவேற்று கொழும்புக்கு அழைத்துச் சென்றார். லாரன்சு வான் பில் கண்டி மன்னருடன் நல்லுறவைப் பேணி வந்தார். கண்டியில் சிறை வைக்கப்பட்டிருந்த பல வெளிநாட்டவர்கள் இவரது காலத்தில் விடுதலை செய்யப்பட்டனர்.

## மேற்கோள்கள்

பகுப்பு:1634 பிறப்புகள்
பகுப்பு:1705 இறப்புகள்
பகுப்பு:இலங்கையின் ஒல்லாந்த ஆளுநர்கள்
பகுப்பு:17-ஆம் நூற்றாண்டில் இலங்கை
அசாம் சட்டமன்றத் தொகுதிகளின் பட்டியல்

அசாம் சட்டமன்றம், இந்திய மாநிலமான அசாமின் சட்டவாக்க அவையாகும். இந்த அவையில் 126 உறுப்பினர்கள் இருப்பர். இவர்கள் ஒவ்வொரு தொகுதியில் இருந்தும் ஒருவர் என்ற வீதத்தில் மக்களால் தேர்ந்தெடுக்கப்படுகின்றனர்.

## தொகுதிகளின் பட்டியல்

## சான்றுகள்
*[மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [இந்தியத் தேர்தல் ஆணையம்] ] 

## இணைப்புகள்
* அசாம் சட்டமன்றத்தின் வலைத்தளம்

பகுப்பு:இந்திய மாநிலங்களின் சட்டமன்றத் தொகுதிகளின் பட்டியல்கள்

பகுப்பு:அசாம் தொடர்புடைய பட்டியல்கள்
சுனெபோட்டோ மாவட்டம்

**சுன்னெபோட்டோ மாவட்டம்**, இந்திய மாநிலமான நாகாலாந்தின் மாவட்டங்களில் ஒன்று. இதன் தலைமையகம் சுனெபோட்டோ நகரத்தில் உள்ளது.இம்மாவட்டத்தில் நாகாலாந்து பல்கலைக்கழகம் 
உள்ளது.
## மக்கள் தொகை
இங்கு 300,000 மக்கள் வசிப்பது 2011ஆம் ஆண்டின் மக்கள் தொகை கணக்கெடுப்பில் தெரிய வந்துள்ளது.

## அரசியல்
இந்த மாவட்டம் நாகாலாந்து மக்களவைத் தொகுதிக்கு உட்பட்டது..

## சான்றுகள்

## இணைப்புகள்
*   மாவட்ட அரசின் தளம்

பகுப்பு:நாகாலாந்தின் மாவட்டங்கள்
பகுப்பு:சுன்னெபோட்டோ மாவட்டம்
அண்டிலிசு

*[[மேற்கிந்தியத் தீவுகள்]], [[கரிபியன்]] ஆகியவற்றையும் காண்க*

**அண்டிலிசு** (Antilles, ; பிரெஞ்சில் *Antilles*; எசுப்பானியத்தில் *Antillas*; டச்சு மொழியில் *Antillen* ; போர்த்துக்கேயத்தில் *Antilhas*) தெற்கிலும் மேற்கிலும் கரிபியக் கடலையும் வடமேற்கில் மெக்சிகோ வளைகுடாவையும் வடக்கிலும் கிழக்கிலும் அத்திலாந்திக்குப் பெருங்கடலையும்  எல்லையாகக் கொண்டுள்ள ஓர் தீவுக்கூட்டம் ஆகும்.

அண்டிலியத் தீவுகள் இரு சிறிய  குழுக்களாகப் பிரிக்கப்படுகின்றன: கியூபா, ஜமேக்கா, புவேர்ட்டோ ரிக்கோ, லா எசுப்பானியோலா (எயிட்டி,  டொமினிக்கன் குடியரசாக பிரிக்கப்பட்டுள்ளது), கேமன் தீவுகள் போன்ற பெரியத் தீவுகளை உள்ளடக்கிய  **[[பெரிய அண்டிலிசு]]** ; வடக்குப்புற காற்றெதிர் தீவுகள், தென்கிழக்கு காற்றுமுகத் தீவுகள், வெனிசுவேலாவின் வடக்கிலுள்ள காற்றெதிர் அண்டிலிசு ஆகிய தீவுக்குழுக்களை உள்ளடக்கிய **[[சிறிய அண்டிலிசு]]**.  மேற்கிந்தியத் தீவுகளின்அங்கமாக பகாமாசு, துர்கசு கைகோசு தீவுகளை உள்ளடக்கிய லுகாயன் தீவுக்கூட்டம் இருந்தாலும் பொதுவாக அவை அண்டிலியத் தீவுகளில் சேர்க்கப்படுவதில்லை.

புவியியல்படி, அண்டிலியத் தீவுகள் பொதுவாக வட அமெரிக்காவின் பகுதியாகக் கருதப்படுகின்றது. பண்பாட்டுப்படி, கியூபா, டொமினிக்கன் குடியரசு, புவர்ட்டோ ரிக்கோ – சில நேரங்களில் அண்டிலிசு முழுமையுமே –  இலத்தீன் அமெரிக்காவினதாகக் கருதப்படுகின்றது; இருப்பினும் இந்த சமூகப்பொருளியல் பொதுமைப்படுத்தல் தவிர்க்கப்படுகின்றது. நிலவியல்படி, பெரிய அண்டிலிசு தலைநிலத்து இயல்பு கொண்ட பாறைகளாலானது; எதிராக சிறிய அண்டிலிசு பெரும்பாலும் இளம் எரிமலை அல்லது பவழப் பாறைகளால் ஆனவை.

## மேற்சான்றுகள்

பகுப்பு:கரிபியன் தீவுகள்
காற்றெதிர் அண்டிலிசு

**லீவர்டு அண்டிலிசு ** (*Leeward Antilles*, டச்சு: Benedenwindse Eilanden) அல்லது **காற்றெதிர் அண்டிலிசு** அல்லது **வளிமறைவு அண்டிலிசு**  கரிபியனிலுள்ள சில தீவுகள் ஆகும்.  குறிப்பாக, சிறிய அண்டிலிசின் தெற்கத்தியத் தீவுகளாகும். இவை கரிபியக் கடலின் தென்கிழக்கு விளிம்பில் தென் அமெரிக்க தலைநிலத்தின் வெனிசுவேலாக் கடற்கரையின் வடக்கே  உள்ளன. காற்றெதிர் அண்டிலிசு தீவுகள் சிறிய அண்டிலிசு தீவுக் குழுவின் அங்கமாக இருந்தபோதும் இதனுடன் அதே சிறிய அண்டிலிசின் அங்கமாக வடகிழக்கிலுள்ள காற்றெதிர் தீவுகளுடன் குழப்பிக் கொள்ளக்கூடாது. 

எரிமலைச் செயற்பாடில்லாத பகுதியில், காற்றெதிர் அண்டிலிசு தீவு வளைவு கரிபியன் புவித்தட்டின் சிதைந்த தெற்கு விளிம்பில்  அமைந்துள்ளது. இவை தென் அமெரிக்கப் புவித்தட்டின் கீழ் கரிபியன் புவித்தட்டு கீழமிழ்தலால் உருவானவை.  அண்மைய ஆய்வுகளின்படி காற்றெதிர் அண்டிலிசு தென் அமெரிக்காவுடன் கூடுகின்றது.
## தீவுகள்

காற்றெதிர் அண்டிலிசின் அங்கமாக உள்ள தீவுகள் (தோராயமாக மேற்கிலிருந்து கிழக்காக):

* ஏபிசி தீவுகள் (அனைத்தும் நெதர்லாந்து இராச்சியத்தை சேர்ந்தவை):



* 
** லாசு அவெசு 
** லாசு ரோகெசு 
** லா ஓர்சிலா 
** லா பிளான்குல்லா 
** லாசு எர்மனோசு 
** லாசு டெச்ட்டிகோசு 

பகுப்பு:கரிபியன் தீவுகள்
சாபுவா

**சாபுவா**, இந்திய மாநிலமான அசாமின் டிப்ருகட் மாவட்டத்தில் உள்ள நகரம். இது தேசிய நெடுஞ்சாலையை ஒட்டி அமைந்துள்ளது. திப்ருகர், தின்சுகியா ஆகிய நகரங்கள் சுமார் 30, 20 கி.மீ. தொலைவில் உள்ளன.

## மக்கள் தொகை
2011ஆம் ஆண்டின் மக்கள்தொகை கணக்கெடுப்பின்படி, இங்கு 77,230 மக்கள் வசிக்கின்றனர்.

## அரசியல்
இந்த நகரம் சாபுவா வட்டத்துக்கு உட்பட்டது. இந்த நகரம் சாபுவா சட்டமன்றத் தொகுதிக்கும், லக்கிம்பூர் மக்களவைத் தொகுதிக்கும் உட்பட்டது.

## போக்குவரத்து

## சான்றுகள்

பகுப்பு:டிப்ருகட் மாவட்டம்
பகுப்பு:அசாம் மாநிலத்திலுள்ள ஊர்களும் நகரங்களும்
சாபுவா வான்படை நிலையம்

**சாபுவா வான்படை நிலையம்** , இந்திய மாநிலமான அசாமின் சாபுவா நகரத்தில் அமைந்துள்ளது. இது இந்திய வான்படைக்கு சொந்தமான தளம்.

வடகிழக்கு மாநிலங்களில் சுகோய் ரக வான்படை வானூர்திகள் இங்கும், தேஜ்பூரில்] மட்டுமே நிறுத்தி வைக்கப்பட்டுள்ளன.

## மேற்கோள்கள்


## வெளி இணைப்புகள்
* Maurer, Maurer (1983). Air Force Combat Units Of World War II. Maxwell AFB, Alabama: Office of Air Force History. .
* 
* 
*   சாபுவா வான்படை நிலையத்தைப் பற்றி

பகுப்பு:அசாமில் உள்ள வானூர்தி நிலையங்கள்‎
பகுப்பு:இந்திய வான்படைத் தளங்கள்
பகுப்பு:டிப்ருகட் மாவட்டம்
நாகாலாந்து காவல்துறை

**நாகாலாந்து காவல்துறை**, இந்திய மாநிலமான நாகாலாந்தில் சட்ட ஒழுங்கை பாதுகாக்கும் அமைப்பாகும்.

## அமைப்பு
காவல்துறையானது, நாகாலாந்து அரசின் உள்துறையின் நேரடிக் கட்டுப்பாட்டில் இருக்கும். இதற்கு காவல்துறையின் தலைமை இயக்குநர் தலைமையேற்பார் தற்போது, எல். எல். தவுங்கெல் என்பவர் தலைமை இயக்குநராக பதவியில் உள்ளார்.
நாகாலாந்து காவல்துறையில், ஆயுதமேந்திய படைவீரர்கள், மாவட்ட பாதுகாப்பு அதிகாரிகள், குற்றப்பிரிவு அதிகாரிகள், உளவுத்துறை அதிகாரிகள் உள்ளிட்டோர் இருப்பர். காவல்துறையினருக்கான பயிற்சிப் பள்ளியும், தொலைத்தொடர்புத் துறையும், தடயவியல் துறை ஆகியவையும் உள்ளன.

## சான்றுகள்

பகுப்பு:நாகாலாந்து அரசு
இட்சூக்கோ பள்ளத்தாக்கு

**இட்சூக்கோ பள்ளத்தாக்கு** இந்திய மாநிலங்களான நாகாலாந்து, மணிப்பூர் ஆகியவற்றின் எல்லையில் உள்ளது. மணிப்பூரின் சேனாபதி மாவட்டத்தில் உள்ள இசீ மலையில் இருந்து ஐந்து மணி நேரத்தில் சென்றடையலாம். இந்த வழியை மணிப்பூர் மாநில மலையேறுவோர் சங்கத்தினர் திறந்துவைத்தனர். இந்த பள்ளத்தாக்கில் குறிப்பிட்ட காலங்களில் பூக்கும் அரிய வகைப் பூக்களைக் கொண்ட தாவரங்கள் உள்ளன.

இட்சூக்கோ என்ற சொல் அங்காமி மொழியில் இருந்து தோன்றியது. இதற்கு தண்ணீர் என்று பொருள். இந்த பள்ளத்தாக்கில் குளிர்ச்சியான நீர் பாய்வதால் இப்பெயர் ஏற்பட்டிருக்கலாம். மாவோ நகரம் மணிப்பூர் உடனான நாகாலாந்தின் எல்லைக்கு அருகில் உள்ளது. நாகாலாதில் உள்ள விஸ்வேமா என்ற ஊரில் இருந்தும் இந்த பள்ளத்தாக்கை வந்தடையலாம்.

இந்த பள்ளத்தாக்கை சென்றடைய அரசு சார்பற்ற அமைப்புகளும், சுற்றுலா நிறுவனங்களும் உதவுகின்றன.

## சான்றுகள்

பகுப்பு:இந்தியப் பள்ளத்தாக்குகள்
பகுப்பு:மணிப்பூரின் புவியியல்
பகுப்பு:நாகாலாந்தின் புவியியல்
பிரகாஷ் வீர் சாஸ்திரி

பண்டிதர் **பிரகாச வீர சாஸ்திரி** (30 திசம்பர் 1923 &ndash; 23 நவம்பர் 1977) என்பவர் ஒரு சமஸ்கிருத அறிஞரும் ஆர்ய சமாஜ இயக்கத் தலைவர்களுள் ஒருவரும் முன்னாள் நாடாளுமன்ற உறுப்பினரும் ஆவார்.
## வாழ்க்கை
உத்தரப்பிரதேச மாநிலத்தின் முராதாபாத் பகுதியில் பிறந்த இவர்  இளம் வயதிலேயே அரசியலில் ஆர்வம் கொண்டிருந்தார். ஆக்ரா பல்கலைக்கழகத்தில் முதுகலைப் பட்டம் பெற்ற இவர் சம்பூர்ணானந்த் சமசுகிருதப் பல்கலைக் கழகத்தில் சாஸ்திரி பட்டம் பெற்றார். 1958 ஆம் ஆண்டு சுயேட்சையாக நாடாளுமன்ற மக்களவைக்குத் தேர்வு செய்யப்பட்டார். தான் மறையும் வரையில் மக்களைவையிலும் மாநிலங்களவையிலும் உறுப்பினராக இவர் பணியாற்றியது குறிப்பிடத்தக்கது.
## பேச்சுத் திறன்
சாஸ்திரி தன்னுடைய வீரம் செறிந்த பேச்சு நடைக்குப் பெயர் பெற்றவர். ஐக்கிய நாடுகள் அவையில் முதன் முதலில் இந்தியில் பேசிய இந்தியர் இவரே. இரண்டாமவர் அடல் பிகாரி வாஜ்பாய் ஆவார். ஆங்கிலம் அலுவல் மொழியாக அறிவிக்கப்பட்ட போது சாஸ்திரி அதனைக் கடுமையாக எதிர்த்தார்.
## சமயப் பணி
சாஸ்திரி ஆரிய சமாஜ இயக்கத்தின் தீவிரமான தொண்டராக விளங்கினார்.  மக்களவையில் கட்டாய மதமாற்றத்தைத் தடுக்கும் சமய பாதுகாப்புச் சட்டத்தை இவர் 1960 ஆம் ஆண்டு முன்மொழிந்தார். 
## இரயில் விபத்து
இவர் ஒரு இரயில் விபத்தில் உயிரிழந்தார்.
## மேற்கோள்கள்

பகுப்பு:1923 பிறப்புகள்
பகுப்பு:1977 இறப்புகள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:போக்குவரத்து விபத்து இறப்புகள்
சராய்காட்

**சராய்காட்**, இந்திய மாநிலமான அசாமின் குவகாத்திக்கு அருகில் உள்ள ஊர். இது பிரம்மபுத்திரா ஆற்றின் வடக்கு கரையில் அமைந்துள்ளது. இந்த ஊரில் உள்ள பாலம் சாலைவழிப் போக்குவரத்துக்கும், ரயில்வழிப் போக்குவரத்தும் ஏதுவாக இருக்கிறது. சராய்காட் பகுதியில் மார்ச் 1671ல் அகோம் பேரரசுக்கும், முகலாயப் பேரரசுக்கும்  இடையே போர் நடைபெற்றது. போரில் முகலாயர்கள் தோற்றனர்.

பிரம்மபுத்திரா ஆற்றின் மீது கட்டப்பட்ட சராய்காட் பாலத்தின் அடியில், சராய்காட் போரில் முகலாயர்களை வென்ற அகோம் பேரரசின் படைத்தலைவர் லச்சித் பர்பூக்கன் நினைவுப் பூங்காவும், சிலாராய் பூங்காவும் 1962ஆம் ஆண்டில் அப்போதைய இந்திய பிரதமராக இருந்த ஜவகர்லால் நேருவால் திறந்து வைக்கப்பட்டது. இந்த பாலம் வடகிழக்கு எல்லைப்புற இரயில்வேயின் பயன்பாட்டுக்காக கட்டப்பட்டது.

## இதனையும் காண்க
* சராய்காட் போர்
* சராய்காட் போர் நினைவுப் பூங்கா
* லச்சித் பர்பூக்கன்
## சான்றுகள்

 
*  

பகுப்பு:காமரூப் மாவட்டம்
பகுப்பு:அசாம் மாநிலத்திலுள்ள ஊர்களும் நகரங்களும்
பகுப்பு:அசாமிலுள்ள பாலங்கள்
அந்தோணிதாசன்

***அந்தோணிதாசன்***, (*Anthony Daasan*) தஞ்சை மாவட்டத்திலுள்ள ரெட்டிப்பாளையம் எனும் சிறு நகரில் பிறந்த ஒரு தமிழ் இசைக் கலைஞன் ஆவார். இவர் நாட்டுப்புற இசைப் பாடகர், தெருக்கூத்து இசைப் பாடகர், நாட்டுப்புறக் கலைஞரும் ஆவார். இவரது பெயரை "ஆண்டனி தாசன்", "ஆண்டனி தாஸ்" என்றும் உச்சரிப்பர். குறுகிய காலத்தில் தமிழ்த் திரையுலகில் அதிக அளவில் பாடல்கள் இயற்றிப் பாடும் கலைஞராக உருவெடுத்துள்ளார். திரையிசையில் பெரும்பாலும் பின்னணிப் பாடகராக, சந்தோஷ் நாராயணன், ஷான் ரால்டன், விஷால் சந்திரசேகர் போன்ற புதுப்புது கலைஞர்களோடு இணைந்து பணியாற்றி வருகிறார். இது தவிர அவர் மேடையில் ஆடவும், நடிக்கவும் செய்வதோடு, சில இசைக் கருவிகளையும் வாசிக்கிறார்.

இசைப் பணி தவிர, சில தமிழ்த் திரைப்படங்களில், குறிப்பாகத் தான் பாடிய பாடல்களில் கௌரவத் தோற்றத்தில் தோன்றுவார். கார்த்திக் சுப்பராஜ் இயக்கத்தில் வெளிவந்த ஜிகர்தண்டா எனும் திரைப்படத்தில் ஒரு குண்டர்/அடியாளாக நடித்த நீண்டநேர கௌரவத் தோற்றம் இங்குக் குறிப்பிடத்தக்கது. முன்னதாக இந்தியாவில் வெளியாகும் தி தேவாரிஸ்ட்ஸ், என்ற இசை தொடர்பான தொலைக்காட்சித் தொடரிலும் பங்குபெற்றிருந்தார். இத்தொடர் ஓர்  பயணக்குறிப்புடன் கூடிய இசை ஆவணப்படம் ஆகும்.

## இசைக் குழுக்கள்
தன் இசைக்குழுவான "அந்தோணியின் பார்ட்டி" என்ற நாட்டுப்புற மின்னணு இணைவு இசைக் குழுவுடன் பயணித்து பல கச்சேரிகள் நிகழ்த்தி வருகிறார். தர்புகா சிவா ஒருங்கிணைத்து, மற்றொரு புகழ் பெற்ற இசைக் கலைஞரான பிரதீப் பங்காற்றும் மற்றுமொரு நாட்டுப்புற இணைவு இசைக்குழுவான "லா பொங்கல்" இசைக்குழுவோடும் இணைந்துள்ளார். இவ்விசைக்குழு விழாக் கச்சேரி வட்டாரத்தில் பெரும் வரவேற்பைப் பெற்றுள்ளது. அக்குழுவின் படைப்புகளுள் புகழ்பெற்ற ஒன்றான "வண்டியிலே நெல்லு வரும்" என்ற பாடலை எம் டிவி கோக் ஸ்டூடியோ இந்தியா 2012-இல், மூத்த பாடகரான உஷா உதூப்புடன் இணைந்து அரங்கேற்றினர்.

## விருதுகள்
2014 செப்டம்பரில், "தமிழ்த் திரையுலகின் நம்பிக்கை" என்ற விருதும், "நாட்டுப்புறக் கலையின் அடையாளம்" என்ற பாராட்டும் அந்தோனி தாசனுக்கு வழங்கப்பட்டது. இவ்விருது  பிரதர்சினி 2014 என்ற தென்னிந்தியப் பண்பாட்டு விழாவில் வழங்கப்பட்டது.

## இசை வரலாறு

### திரையிசைப் பாடல்கள்

## சான்றாதாரங்கள்

## வெளி இணைப்புகள்
*  "Andony Dasan”, IMDb, அணுக்கம்: 15-செப்-2015
* Award winning ceremony: "[SmileWebRadio] Pradharshini 2014 - Hope Of Tamil Cinema, Anthony Daasan". South-India cultural festival 2014, Chennai, India. https://www.youtube.com/watch?v=XuZ306oY_5E.
* Earth Sync musician biography http://www.indiearth.com/ViewTrack.aspx?TrackID=5833437f-e510-4cf5-9051-62022bf16937 
* Song video: in Party - Odakara | IndiEarth Out There", IndieEarth

பகுப்பு:வாழும் மக்கள்
பகுப்பு:பாடகர்கள்-பாடலாசிரியர்கள்
பகுப்பு:தமிழ் நாட்டுப்புறக் கலைஞர்கள்
பகுப்பு:தமிழ் நாட்டுப்புறப் பாடகர்கள்
பகுப்பு:தமிழ்நாட்டுப் பாடகர்கள்
நரநாராயண் சேது

**நரநாராயண் பாலம்**, இந்திய மாநிலமான அசாமில் பாயும் பிரம்மபுத்திரா ஆற்றின் மேல் கட்டப்பட்டுள்ளது. இப்பாலமானது இரண்டு அடுக்குகளைக் கொண்டது. கீழடுக்கில் தண்டவாளமும், மேலடுக்கில் சாலையும் அமைக்கப்பட்டுள்ளன. இது 2284 மீற்றர் நீளத்தில் அமைந்துள்ளது. இந்த பாலத்தின் மூலம் பஙாய்காமோ மாவட்டத்தில் உள்ள யோகிகோபா என்ற ஊரில் இருந்து, கோவால்பாரா மாவட்டத்தில் உள்ள பஞ்சரத்னா என்ற ஊருக்கு சென்று திரும்ப முடியும். இதை 1998ஆம் ஆண்டின் ஏப்ரல் பதினைந்தாம் நாளில், அப்போதைய இந்தியப் பிரதமர் அடல் பிகாரி வாச்பாய் திறந்து வைத்தார். கட்டுமானப் பணிகளை  பிரைத்வெய்டே, பர்ன் & ஜெசோப் கட்டுமான நிறுவனம் மேற்கொண்டது. மொத்தமாக 301 கோடி ரூபாய் செலவானது. பதினாறாம் நூற்றாண்டில் வாழ்ந்த நரநாராயண் என்ற அரசரின் நினைவாக இப்பெயர் சூட்டப்பட்டது.

## மேலும் பார்க்க
*சராய்காட்

## சான்றுகள்

பகுப்பு:இந்தியப் பாலங்கள்
பகுப்பு:அசாமில் உள்ள கட்டிடங்கள்
பகுப்பு:அசாமிலுள்ள பாலங்கள்
போகிபீல் பாலம்

**போகிபீல் பாலம்**, இந்திய மாநிலமான அசாமின் டிப்ருகட் மாவட்டத்தில் உள்ளது. இந்தப் பாலம் சாலைப் போக்குவரத்துக்கும், தொடர்வண்டிப் போக்குவரத்துக்கும் ஏதுவாக அமைகிறது. இது 2017 ஆம் ஆண்டிற்குள் கட்டிமுடிக்கப்படும் என்று எதிர்பார்க்கப்பட்டது. 4.94 கிலோமீட்டர் நீளமுள்ள இந்தப் பாலம் பிரம்மபுத்திரா ஆற்றின் மேல் உள்ள சாலை மற்றும் இரயில் பாலங்களிலேயே பெரியது ஆகும். 2018 திசம்பர் 25 ஆம் நாள் இந்தப் பாலத்தை பாரதப்பிரதமர் நரேந்திர மோதி திறந்து வைத்தார்.

1997 ஆம் ஆண்டு முன்னாள் பிரதமர் தேவகவுடாவால் இந்தப் பாலம் கட்டுமானப் பணிக்கான அடிக்கல் நாட்டப்பட்டது. 2002 ஆம் ஆண்டு அப்பாேதைய பாரதப் பிரதமர் வாஜ்பாய் பணிகளை தொடங்கி வைத்தார். இது திப்ருகரில் இருந்து 17 கி.மீ தொலைவில் அமைந்துள்ளது. திப்ருகரில் இருந்து தேமாஜிக்கு சென்று திரும்ப இந்தப் பாலம் பெரிதும் உதவியாக இருக்கும். அருணாச்சலப் பிரதேசத்தின் எல்லையில் இருந்து 20 கி.மீ தொலைவில் உள்ளதால், இரு மாநிலங்களைச் சேர்ந்த மக்கள் பயணிக்க ஏதுவாக இருக்கும்.இந்தியாவின் கிழக்குப் பகுதியில் உள்ள நாடுகளுக்கு ஏற்றுமதியை அதிகரிக்க முடியும். மேலும், சீனாவின் எல்லைக்கு அருகாமையில் இந்திய இராணுவ வீரர்கள் எளிதில் சென்றடைய முடியும்.

இப்பாலம் கட்டி முடிக்க ரூபாய் 5,690 கோடி செலவிடப்பட்டது. இந்தப் பாலம் அசாம் மற்றும் அருணாச்சலப் பிரதேசம் இடையேயான பயண நேரத்தை 10 மணி நேரம் அளவில் குறைப்பதற்கு உதவுகிறது. சீனாவின் எல்லையில் உள்ள அருணாச்சலப்பிரதேசத்தை நாட்டின் பிற பகுதிகளில் இருந்து எளிதில் அணுகுவதற்கு உதவுவதால் இந்தப்பாலம் இராணுவ முக்கியத்துவம் வாய்ந்ததாகவும் உள்ளது.

## சான்றுகள்

பகுப்பு:இந்தியப் பாலங்கள்
பகுப்பு:டிப்ருகட் மாவட்டம்
பகுப்பு:அசாமில் போக்குவரத்து
பகுப்பு:2018-இல் உருவாக்கப்பட்ட அமைப்புகள்
பகுப்பு:அசாமிலுள்ள பாலங்கள்
லுகாயன் தீவுக்கூட்டம்

**லுகாயன் தீவுக்கூட்டம்** (*Lucayan Archipelago*) அல்லது **பகாமா தீவுக்கூட்டம்** (*Bahama Archipelago*)  பகாமாசு பொதுநலவாயத்தையும்  பிரித்தானிய கடல் கடந்த ஆட்புலங்களில் ஒன்றான துர்கசு கைகோசு தீவுகளையும் அடக்கிய தீவுக் குழு ஆகும். இந்தத் தீவுக்கூட்டம் மேற்கு அத்திலாந்திக்குப் பெருங்கடலில், அண்டிலிசுக்கு வடக்கே, புளோரிடாவிற்கு கிழக்கு, தென்கிழக்கு திசையில் அமைந்துள்ளது.

பகாமா தீவுக்கூட்டத்தில் உள்ள தீவுகள் அரசியல்வழியே பிரிக்கப்பட்டிருந்தாலும் இரண்டும் பொதுவான நிலவியல், சூழலியல்,பண்பாட்டுக் கூறுகளை கொண்டுள்ளன என்று வில்லியம் கீகன் கூறுகிறார்.  இத்தீவுக் கூட்டத்தில் உள்ள இரு நாடுகளும் கரிபியக் கடலை எல்லையாகக் கொண்டில்லாமையால் இவை மேற்கிந்தியத் தீவுகளாக இருப்பினும் கரிபியத் தீவுகளாக கருதப்படுவதில்லை. இருப்பினும் வசதிக்காக பெரும்பாலும் கரிபியன் நாடுகளுடன் சேர்க்கப்படுகின்றன.
## கூட்டரசுக்கான முன்மொழிவு
பகாமாசு மற்றும் துர்கசு கைகோசு தீவுகளின் தலைவர்கள் இவை இரண்டும் இணைந்து கூட்டரசு நிறுவதற்கான வாய்ப்புக்களை 2010இல் விவாதித்தனர்.
## நாடுகளும் ஆட்புலங்களும்

* 
*  (ஐக்கிய இராச்சியம்)
## இதனையும் காண்க
* மேற்கிந்தியத் தீவுகள்
* கரிபியன்

## மேற்சான்றுகள்

## உசாத்துணை
* Keegan, William F. (1992) *The People Who Discovered Columbus: The Prehistory of the Bahamas.* University Press of Florida 
## மேலும் அறிய
* 
பகுப்பு:அத்திலாந்திக்குப் பெருங்கடல் தீவுகள்
பகுப்பு:பகாமாசு
காமாக்யா சந்திப்பு தொடருந்து நிலையம்

**காமாக்யா சந்திப்பு**, இந்திய மாநிலமான அசாமில் உள்ள குவாஹாட்டியின் மாலிகாவுன் பகுதியில் உள்ளது. குவஹாட்டியில் மற்றொரு நிலையமான குவஹாட்டி தொடருந்து நிலையம் உள்ளதும் குறிப்பிடத்தக்கது.

## தொடர்வண்டிகள்

## இணைப்புகள்
*   காமாக்யா தொடருந்து நிலையத்தில் நின்று செல்லும் தொடர்வண்டிகள்

பகுப்பு:அசாமில் உள்ள தொடருந்து நிலையங்கள்
பகுப்பு:காமரூப் மாநகர மாவட்டம்
மக்சிம் கோவலவ்சுகி

**மக்சிம் மக்சிமொவிச் கோவலவ்சுகி** (*Maksim Maksimovich Kovalevsky*, , ஒலிப்பு: மக்சீம் மக்சீமொவிச் கவலெவ்ஸ்கி, 8 செப்டம்பர் 1851 – 5 ஏப்பிரல் 1916) உருசியப் பேரரசில் வாழ்ந்த சமூகவியல் பேரசான் ஆவார். இவர் பன்னாட்டுச் சமூகவியல் நிறுவனத்தில் துணைத்தலைவராகவும் (1895), தலைவராகவும் (1905) இருந்தார். இவர் பெக்தரேவ் ஆய்வு நிறுவனத்தில் சமூகவியல் கட்டில் தலைமையேற்றிருந்தார். கோவலவ்சுகி 1914இல் உருசிய அறிவியல் கல்விக்கழகத்திறகு தேர்வு செய்யப்பட்டார். 1916இல் உருசிய சமூகவியல் கழகம் இவர் பெயரை ஏற்றது.

## மேற்கோள்கள்

பகுப்பு:உருசிய வரலாற்றாளர்கள்
பகுப்பு:மானிடவியலாளர்கள்
பகுப்பு:சமூகவியலாளர்கள்
பகுப்பு:1851 பிறப்புகள்
பகுப்பு:1916 இறப்புகள்
யுரேனைல் சல்பேட்டு

**யுரேனைல் சல்பேட்டு** *(Uranyl sulfate)* என்பது UO2SO4  என்ற மூலக்கூற்று வாய்ப்பாடு கொண்ட ஒரு கனிமச் சேர்மம் ஆகும். யுரேனியத்தின் சல்பேட்டு உப்பான இச்சேர்மம் தூய்மையான படிகநிலையில் உள்ளபோது எலுமிச்சை மஞ்சள் நிறத்தில், மணல் போன்ற திண்மமாக நெடியற்றுக் காணப்படுகிறது. 

நுண்ணோகியியலில் எதிர்மறை சாயமேற்றவும் உயிரியியலில் தடங்காணியாகவும் யுரேனைல் சல்பேட்டு பயன்படுகிறது. 1951 ஆம் ஆண்டில் உருவாக்கப்பட்ட ஓருபடித்தான நீர்க்கரைசல் அணுக்கரு உலை சோதனையில் 565 கிராம் U-235 14.7% யுரேனைல் சல்பேட்டாக செறிவூட்டப்பட்டு ஒரு எரிபொருளாகச் சுற்றுக்கு விடப்பட்டது.

யுரேனியம் தாதுக்களை அரைக்கும் அமிலச்செயல் முறையில் அமிலக்கழுவலுக்குத் தயாராக உள்ள கரைசலில் இருந்து, யுரேனைல் சல்பேட்டை வீழ்படிவாக்கல் செயல் நிகழ்கிறது. இச்செயல்முறையில் பகுதியாகச் சுத்திகரிக்கப்பட்ட மஞ்சள் அப்பம்  எனப்படும் யுரேனியத்தாது உற்பத்தி செய்யப்படுகிறது. 

பொட்டாசியம் யுரேனைல் சல்பேட்டைப் (K2UO2(SO4)2) பயன்படுத்தி கதிரியக்கம் கண்டறியப்பட்டது.

## தொடர்புடைய சேர்மங்கள்
#ஐதரசன் சல்பேட்டு
#பொட்டாசியம் யுரேனைல் சல்பேட்டு

## மேற்கோள்கள்

பகுப்பு:சல்பேட்டுகள்
பகுப்பு:அணுக்கருப் பொருட்கள்
பகுப்பு:யுரேனைல் சேர்மங்கள்
1683

**1683** (MDCLXXXIII) கிரெகொரியின் நாட்காட்டியில் ஒரு வெள்ளிக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் திங்கட்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* சூன் 12 - இங்கிலாந்தின் இரண்டாம் சார்லசு மன்னரைப் படுகொலை செய்யும் திட்டம் கண்டுபிடிக்கப்பட்டது.
* சூலை 14 - 140,000-பேரைக் கொண்ட உதுமானியப் படையினர் வியன்னா நகரை அடைந்து அதனைச் சுற்றி வளைத்தனர்.
* செப்டம்பர் 12 - வியன்னா நகரைக் கைப்பற்றியிருந்த உதுமானியரைக் கலைக்கும் நோக்கில் அங்கு 70,000 போலந்து, ஆஸ்திரியா, செருமானியப் படையினர் அங்கு ஊடுருவினர்.
* பிரித்தானியாவில் காட்டுப்பன்றிகள் அருகின.

## பிறப்புகள்

## இறப்புகள்

## மேற்கோள்கள்

*
1684

**1684** (MDCLXXXIV) கிரெகொரியின் நாட்காட்டியில் ஒரு சனிக்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் செவ்வாய்க்கிழமையில் ஆரம்பமான நெட்டாண்டு ஆகும்.

## நிகழ்வுகள்
* மார்ச் - பிரித்தானியாவில் டிசம்பரில் ஆரம்பமான கடுமையான பனிக்காலம் முடிவுக்கு வந்தது. இக்காலத்தில் இலண்டனில் தேம்சு ஆறு உறைந்திருந்தது. கடள் கிட்டத்தட்ட 2 மைல் தூரம் உறைந்திருந்தது. இவ்வாறான கடுமையான பனிக்காலம் வடக்கு ஐரோப்பா முழுவதும் தீவிரமாக இருந்தது.
* சூலை 24 - மெக்சிகோ வளைகுடாவில் மிசிசிப்பி ஆற்றுப் பக்கமாக பிரெஞ்சுக் குடியேற்றத்தை ஆரம்பிக்கும் முகமாக ராபர்ட் டி லா சால் பிரான்சில் இருந்து மீண்டும் புறப்பட்டார்.
* அக்டோபர் 7 - சப்பானிய முதலமைச்சர் ஒட்டா மசத்தோசி படுகொலை செய்யப்பட்டார். 
* டிசம்பர் 10 - நியூட்டனின் கெப்லரின் இயக்க விதிகளுக்கான தீர்வுகள் எட்மண்டு ஏலியினால் அரச கழகத்தில் படிக்கப்பட்டது.
* டிசம்பர் - திபெத்து-லடாக்-முகலாயப் போர் (1679–84) முடிவுக்கு வந்தது.
* கான்டனில் தனது வணிக நிறுவனத்தை நிறுவ பிரித்தானிய கிழக்கிந்திய நிறுவனம் சீனாவின் அனுமதியைப் பெற்றது. ஐரோப்பாவில் தேநீர் ஒரு இறாத்தல் ஒரு சில்லிங்க்குக்கும் குறைவான விலையில் விற்கப்பட்டது.
* தென்னிந்தியாவில் இருந்த கிழக்கிந்தியக் கம்பனிப் பகுதிகள், சென்னை மாகாணம் என்ற பெயரில் ஒருங்கிணைக்கப்பட்டன.

## பிறப்புகள்
* அக்டோபர் 10 - ஆண்ட்வான் வாட்டூ, பிரெஞ்சு ஓவியர் (இ. 1721)

## இறப்புகள்

## மேற்கோள்கள்

*
1685

**1685** (MDCLXXXV) கிரெகொரியின் நாட்காட்டியில் ஒரு திங்கட்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வியாழக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* பெப்ரவரி 6 - இங்கிலாந்தின் இரண்டாம் சார்லசுவின் (1630–1685) இறப்பை அடுத்து அவரது சகோதரர் யோர்க் இளவரசர் ஜேம்சு ஸ்டுவர்ட் இங்கிலாந்தின் இரண்டாம் யேம்சு என்ற பெயரில் இங்கிலாந்து, அயர்லாந்து இசுக்கொட்லாந்து அரசனாக முடி சூடினார்.
* மார்ச் - பிரெஞ்சுக் குடியேற்ற நாடுகளில் அடிமைகளை முழுமையாகப் பயன்படுத்த அனுமதிக்கும் சட்டத்தை பிரான்சின் பதினான்காம் லூயி அறிவித்தார்.
* மே 11 - இரண்டாம் ஜேம்சுவை இசுக்கொட்லாந்து திருச்சபையின் தலைவராக ஏற்க மறுத்த ஐவர் இசுக்கொட்லாந்தின் விக்டவுன் நகரில் தூக்கிலிடப்பட்டனர்.
* சூன் 11 - இங்கிலாந்தின் இரண்டாம் சார்லசுவின் சட்டபூர்வமான வாரிசான ஜேம்சு ஸ்கொட் தனது சிறிய தந்தை இரண்டாம் ஜேம்சுவுக்கு எதிராகக் கிளர்ச்சியில் ஈடுபடுத்த நெதர்லாந்தில் இருந்து படையினருடன் இங்கிலாந்து வந்து சேர்ந்தான்.
* சூன் 20 - ஜேம்சு ஸ்கொட் இங்கிலாந்தின் அரசனாகத் தன்னை அறிவித்தான்.
* சூலை 6 - இங்கிலாந்தின் இரண்டாம் ஜேம்சு மன்னனின் படைகள் கிளர்ச்சியில் ஈடுபட்ட இளவரசர் ஜேம்சு ஸ்கொட்டின் படைகளைத் தோற்கடித்து இளவரசரைச் சிறைப் பிடித்தனர்.
* சூலை 15 - இளவரசர் ஜேம்சு ஸ்கொட் இலண்டன் டவர் குன்றில் தலை துண்டிக்கப்பட்டு மரண தண்டனைக்குட்படுத்தப்பட்டார்.
* அக்டோபர் 18-அக்டோபர் 19 - பிரான்சின் பதினான்காம் லூயி சீர்திருத்தத் திருச்சபையை சட்டத்துக்குப் புறம்பானதென அறிவித்தார்.
* யோசப் வாசு அடிகளார் கோவாவில் பிலிப்பு நேரி வணக்கத்தலத்தில் சேர்ந்தார்.

## பிறப்புகள்
* பெப்ரவரி 23 - ஜார்ஜ் ஃபிரிடெரிக் ஹாண்டெல், செருமானிய இசையமைப்பாளர் (இ. 1759)
* மார்ச் 12 - ஜியார்ஜ் பெர்க்லி, ஆங்கிலேய மெய்யியலாளர் (இ. 1753)
* மார்ச் 31 - யோகான் செபாஸ்தியன் பாக், செருமானிய இசையமைப்பாளர் (இ. 1750)
* ஆகத்து 20 - பரூக்சியார், முகலாயப் பேரரசர் (இ. 1719)

## இறப்புகள்
* பெப்ரவரி 6 - இங்கிலாந்தின் இரண்டாம் சார்லசு மன்னர் (பி. 1630)

## மேற்கோள்கள்

*
சனவரி 2016

**சனவரி 2016** (*January 2016*), 2016 நெட்டாண்டின் முதலாம் மாதமாகும்.
__TOC__
## நிகழ்வுகள்

## இறப்புகள்
* சனவரி 1 - வில்மோஸ் சிக்மண்ட், அங்கேரிய-அமெரிக்க ஒளிப்பதிவாளர் (பி. 1930)
* சனவரி 2 - அர்தெண்டு பூசன் பரதன், இந்திய இடதுசாரி அரசியல்வாதி (பி. 1924)
* சனவரி 7 - முப்தி முகமது சயீத், இந்திய அரசியல்வாதி (பி. 1936)
* சனவரி 13 - ஜெ. எப். ஆர். ஜேக்கப், இந்தியத் தரைப்படை அதிகாரி (பி. 1923)
* சனவரி 16 - தி. ச. சின்னத்துரை, சிங்கப்பூர் உச்சநீதிமன்றத்தின் முன்னாள் நீதிபதி (பி. 1930)
* சனவரி 19 - எம். கே. ஏ. டி. எஸ். குணவர்தனா, இலங்கை அரசியல்வாதி (பி. 1947)
* சனவரி 21 - மிருணாளினி சாராபாய், இந்திய நடனக் கலைஞர் (பி. 1918)
* சனவரி 25 - கல்பனா, மலையாள நடிகை (பி. 1965)

## சிறப்பு நாட்கள்
* சனவரி 1 - ஆங்கிலப் புத்தாண்டு
* சனவரி 1 - இயற்பகை நாயனார் குருபூசை
* சனவரி 4 - மானக்கஞ்சார நாயனார் குருபூசை
* சனவரி 7 - கிறிஸ்துமஸ் (மரபுவழி)
* சனவரி 9 - அனுமன் ஜெயந்தி
* சனவரி 9 - சாக்கிய நாயனார் குருபூசை
*சனவரி 12 - விவேகானந்தர் பிறந்தநாள்
*சனவரி 14 - போகி பண்டிகை
*சனவரி 15 - தைப்பொங்கல்
*சனவரி 15 - திருவள்ளுவர் ஆண்டு (2042) பிறப்பு
*சனவரி 16 - மாட்டுப் பொங்கல்
*சனவரி 17 - காணும் பொங்கல்
*சனவரி 26 - இந்தியக் குடியரசு நாள்
*சனவரி 26 - உலக சுங்கத்துறை நாள்
*சனவரி 26 - ஆஸ்திரேலியா நாள்
*சனவரி 30 - மகாத்மா காந்தி நினைவு நாள்

பகுப்பு:2016
2016
1686

**1686** (MDCLXXXVI) கிரெகொரியின் நாட்காட்டியில் ஒரு செவ்வாய்க்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வெள்ளிக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* சூலை - மேற்கு செருமனியின் பாலத்தினேத்து தொகுதியில் ஆக்சுபூர்கு கூட்டணி பிரான்சின் பதினான்காம் லூயி மன்னரின் முயற்சியில் உருவானது. இக்கூட்டமைப்பில் புனித உரோமைப் பேரரசு, நெதர்லாந்து, சுவீடன், எசுப்பானியா, பவேரியா, சாக்சனி, பாலத்தினேத்து ஆகியவை உறுப்பு நாடுகளாகும்.
* சூலை 17 - இங்கிலாந்தின் இரண்டாம் யேம்சு மன்னர் இங்கிலாந்தின் கோமறை (*privy*) மன்றத்திற்கு நான்கு ரோமன் கத்தோலிக்கர்களை நியமித்தார்.
* சூலை 22 - நியூயார்க் நகரம், ஆல்பெனி (நியூ யோர்க் மாநிலம்) ஆகியவற்றுக்கு நகர அங்கீகாரம் வழங்கப்பட்டது.
* உருசியா, சாக்சனி, பிராவியா ஆகியன உதுமானியத் துருக்கியப் பேரரசுக்கு எதிரான போரில் இணைந்தன. ஆஸ்திரியா தலைமையிலான படைகள் உதுமானியர் வசமிருந்த அங்கேரியை ஊடுருவி புடாபெஸ்ட் நகர் நோக்கி சென்றனர்.
* திருவனந்தபுரம் பத்மநாபசாமி கோயில் தீப்பிடித்து அழிந்தது.

## பிறப்புகள்

## இறப்புகள்

## மேற்கோள்கள்

*
குல் முகமது

**குல் முகமது** *(Gul Mohammed)* ( பிப்ரவரி 15, 1957 – அக்டோபர் 1,1997) என்பவர் இந்தியாவின் தலைநகர் புதுதில்லியில் வாழ்ந்த மிகவும் குள்ளமான மனிதர் ஆவார். கின்னசு உலக சாதனைகள் புத்தகத்தில் இவருடைய பெயர் இடம்பெற்றுள்ளது. இவர் வாழ்ந்த காலத்தில்  இப்படியொரு குள்ளமான மனிதர் இருந்தார் என்பதும் இவருடைய உயரமும் நேர்முகமாக  சந்தித்து உறுதிபடுத்தப்பட்டன.

புதுதில்லியில் உள்ள இராம் மனோகர் உலோகியா மருத்துவமனை 1990 ஆம் ஆண்டு சூலை 19 அன்று குல் முகமதுவைப்   பரிசோதித்து, இவரது உயரம் 1 அடி 10.4 அங்குலம் அதாவது 57 செ.மீ எனவும் இவரது எடை 17.0கி.கி எனவும் உறுதிப்படுத்தியது. தொடர் புகைப்பிடிக்கும் பழக்கத்தால் பாதிக்கப்பட்டு, நீண்டநாட்கள் மூச்சுத்தடை நோயால் அவதிக்குள்ளாகிய இவர் 1997 ஆம் ஆண்டு அக்டோபர் மாதம் முதல் தேதி் மரணமடைந்தார். மிகவும் குள்ளமான மனிதர் என்ற இவருடைய சாதனையை நேபாளத்தைச் சேர்ந்த சந்திர பகதூர் தாங்கி என்பவர் முறியடித்துள்ளார். இவருடைய உயரம் மொத்தமாகவே 54.6 செ.மீ மட்டுமேயாகும். இவர் 2015 ஆம் ஆண்டில் இறந்தார்.
 

## மேற்கோள்கள்

*

பகுப்பு:1957 பிறப்புகள்
பகுப்பு:1997 இறப்புகள்
பகுப்பு:இந்திய முஸ்லிம்கள்
1688

**1688** (MDCLXXXVIII) கிரெகொரியின் நாட்காட்டியில் ஒரு வியாழக்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் ஞாயிற்றுக்கிழமையில் ஆரம்பமான நெட்டாண்டு ஆகும்.

## நிகழ்வுகள்
* மார்ச் - வில்லியம் டாம்ப்பியர் என்பவர் கிறிஸ்துமசு தீவுக்கு சென்ற முதலாவது நபராகப் பதிவு செய்து கொண்டார்.
* மார்ச் 1 - இங்கிலாந்தின் பங்காய் நகரம் தீயில் அழிந்தது.
* மே 4 - இங்கிலாந்தின் இரண்டாம் யேம்சு கத்தோலிக்கர்களுக்கு எதிரான சட்டங்களை இடைநிறுத்தம் செய்யும் சட்டமூலத்தை அனைத்து ஆங்கிலிக்க போதனை மேடைகளிலும் படிக்கப்பட வேண்டுமெனக் கட்டளையிட்டார். இங்கிலாந்து திருச்சபை இதற்குக் கடும் எதிர்ப்பைத் தெரிவித்தது. சூன் 8 ஆம் நாள் கான்டர்பரி பேராயர் வில்லியம் சான்குரொப்ட் இலண்டன் கோபுரத்தில் சிறை வைக்கப்பட்டார்.
* சூலை - பெத்ராச்சா புரட்சி ஒன்றின் மூலம் அயூத்தியாவின் அரசனானான்.
* நவம்பர் 11 - மூன்றாம் வில்லியம் இங்கிலாந்தைக் கைப்பற்றும் நோக்குடன் நெதர்லாந்தில் இருந்து புறப்பட்டான்.
* நவம்பர் 15 - இங்கிலாந்தின் இரண்டாம் யேம்சுக்கு எதிரான புரட்சி ஆரம்பமானது. 15,000 டச்சுக் கூலிப் படைகளுடன் மூன்றாம் வில்லியம் டோர்பே நகரை வந்தடைந்தான். தனக்கு நாட்டைக் கைப்பற்றும் எண்ணம் இல்லை எனக் கூறிய வில்லியம், சீர்திருத்தத் திருச்சபையினரைக் காக்கவே தாம் வந்ததாகத் தெரிவித்தான்.
* நவம்பர் 19 - மூன்றாம் வில்லியம் எக்செட்டர் நகரைக் கைப்பற்றினான்.
* நவம்பர் 23 - 1,500 பழமைவாதிகள்  முதலாம் பீட்டரின் முற்றுகையில் இருந்து ஒனேகா ஏரியில் அமைந்திருந்த தமது மதத்தலத்தைக் காப்பதற்காக தீக்குளித்து மாண்டனர்.
* நவம்பர் 26 - மூன்றாம் வில்லியம் இங்கிலாந்து சென்றதை அறிந்த பிரான்சின் பதினான்காம் லூயி மன்னன் நெதர்லாந்துக்கு எதிராகப் போரை அறிவித்தார்.
* டிசம்பர் 11 - தனது படையினர் வெளியேறியதைத் தொடர்ந்து, இங்கிலாந்தின் இரண்டாம் யேம்சு பிரான்சுக்குத் தப்பியோட எத்தனித்தார்.
* டிசம்பர் 18 - மூன்றாம் வில்லியம் இலண்டன் நகரைச் சென்றடைந்தான்.
* சென்னை மாநகராட்சி தொடங்கப்பட்டது.
* ஒல்லாந்தர் கால இலங்கையின் யாழ்ப்பாணப் பட்டணத்தில் 180,000 பேர் திருமுழுக்குப் பெற்ற கிறித்தவர்கள் உள்ளனர் என பிலிப்பசு பால்டியசு தனது குறிப்பொன்றில் தெரிவித்தார்.

## பிறப்புகள்
* அக்டோபர் 22 - நாதிர் ஷா, ஈரான் மன்னர் (இ. 1747)

## இறப்புகள்
* ஏப்ரல் 10 - பெர்னாவ் தெ குவெய்ரோசு, இயேசு சபையைச் சேர்ந்த கத்தோலிக்கக் குரு, வரலாற்று எழுத்தாளர் (பி. 1617)

## மேற்கோள்கள்

*
ஆரக்கீரை

**ஆரக்கீரை** (அறிவியல் பெயர்:*Marsilea*), (ஆங்கிலப் பெயர்: *water clover*) என்ற இந்த தாவரம் பன்னம் என்ற வகையில் மார்சிலெசியா என்ற குடும்பத்தைச் சார்ந்தது ஆகும். இவை பொதுவாக நான்கு இலைகளுடன் நீரின்மேல் மிதந்துகொண்டிருக்கும். இதன் இலை நுரையீரல் போல் தோற்றம் கொண்டது. இவ்வகைத் தாவரங்களில் ஆஸ்திரெலியா போன்ற நாடுகளில் காணப்படும் தாவரம் காய்ந்து போனாலும் பின்னர் மழைக்காலங்களில் மீண்டும் உயிர்பெற்று 100 ஆண்டுகள் வரை வாழும் தகவமைப்பைக் கொண்டிருக்கிறது.

## மேற்கோள்கள்

பகுப்பு:பூக்கும் தாவரங்கள்
1689

**1689** (MDCLXXXIX) கிரெகொரியின் நாட்காட்டியில் ஒரு சனிக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் செவ்வாய்க்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* சனவரி 11 - 1688 முடிவில் நாட்டை விட்டுத் தப்பி ஓடிய இங்கிலாந்தின் இரண்டாம் யேம்சு மன்னரின் முடியுரிமை குறித்து இங்கிலாந்து நாடாளுமன்றம் விவாதித்தது. பெப்ரவரி 8 இல் இதற்கான முடிவு எட்டப்பட்டது.
* பெப்ரவரி 13 - மூன்றாம் வில்லியம், இரண்டாம் மேரி ஆகியோர் இங்கிலாந்து, இசுக்கொட்லாந்து, அயர்லாந்து ஆகியவற்றின் ஆட்சியாளர்களாக அறிவிக்கப்பட்டனர்.
* மார்ச் 22 - பதவியில் இருந்து அகற்றப்பட்ட இங்கிலாந்தின் இரண்டாம் யேம்சு மன்னர் 6,000 பிரெஞ்சுப் படையினருடன் ஆட்சியை மீண்டும் கைப்பற்றும் நோக்குடன் கத்தோலிக்கர் பெரும்பான்மையாக வாழும் அயர்லாந்து வந்தான். ஆனாலும், பெரும்பாலான கத்தோலிக்கர்கள் அவனை பிரான்சின் பதினான்காம் லூயி மன்னரின் கையாள் எனக் கருதி அவனுக்கு உதவி செய்ய மறுத்து விட்டனர்.
* ஏப்ரல் 11 - மூன்றாம் வில்லியம், இரண்டாம் மேரி இலண்டனில் அரசனாகவும், அரசியாகவும் முடி சூடினர்.
*ஏப்ரல் 18 - இங்கிலாந்தின் இரண்டாம் யேம்சு அயர்லாந்தின் டெரி நகரை அடைந்து சரணடைய அனுமதி கேட்டான். ஆனாலும், சீர்திருத்தவாதிகள் அதற்கு ஒப்புக் கொள்ளவில்லை.
* மே 24 - இங்கிலாந்தில் அரசியல்சட்ட முடியாட்சி ஏற்படுத்தப்பட்டது.
* யாழ்ப்பாணப் பட்டணத்தின் டச்சுத் தளபதியாக புளோரிசு புளொம் நியமிக்கப்பட்டார்.
* பிரித்தானிய கிழக்கிந்திய நிறுவனம் வலிமை மிக்க படைபலத்துடன் வங்காளம், மதராஸ், பம்பாய் போன்ற பரந்த மாகாணங்களை நிர்வாக மாவட்டங்களாக அறிவித்தது.

## பிறப்புகள்

## இறப்புகள்

## மேற்கோள்கள்
எத்திலீன் ஈரமீன் ஈரைதரோவயோடைடு

**எத்திலீன் ஈரமீன் ஈரைதரோவயோடைடு** *(Ethylenediamine dihydriodide)* என்பது எத்திலீன் ஈரமீன் மற்றும் ஐதரயோடிக் அமிலம் சேர்த்து வருவிக்கப்படும் ஒரு கரிம வேதியியல் சேர்மமாகும். நீரில் கரையக்கூடிய இச்சேர்மம் நிறமற்றும் இளமஞ்சள் நிறத்திலுமான படிகவடிவ தூளாகக் காணப்படுகிறது. மேலும் இவ்வுப்பானது  எத்திலீன் ஈரமோனியம் இரு நேர்மின்னயனி C2H4(NH3)22+ மற்றும் அயோடேட்டு அயனிகளால் ஆக்கப்பட்டுள்ளது. 

## பயன்கள்

எத்திலீன் ஈரமீன் ஈரைதரோவயோடைடு சேர்மத்தை செல்லப் பிராணிகளுக்கான உணவாகவும் மற்றும் மாடுகளுக்கு அவற்றின் உடல் உட்கிரகிக்கும் அளவுக்கு நரம்பூடாக செலுத்தும் உணவாகவும் பயன்படுகிறது. அயோடின் பற்றாக்குறைக்கு மருந்தாகவும் இச்சேர்மம் பயன்படுத்தப்படுகிறது.  அயோடினின் முக்கியப்பயன்பாடுகளில் ஒன்று இவ்வுப்பைத் தயாரித்தலாகும். ஒரு நபர் ஒரு நாளைக்கு 50 மில்லிகிராம் அளவுக்கு இவ்வுப்பை உட்கொள்ளலாம் என்று அமெரிக்க உணவு மற்றும் மருந்து நிறுவனம் பரிந்துரைக்கிறது.  பொதுவாக எத்திலீன் ஈரமீன் ஈரைதரோவயோடைடு, அயோடினின் ஊட்டச்சத்து மூலமாகவும் பாதுகாப்பான ஒரு சேர்மமாகவும்  கருதப்படுகிறது. மேலும் மாடுகளின் குளம்பு அழுகல் நோயைத் தடுக்கும் மருந்தாகவும் இவ்வுப்பு பயன்படுத்தப்படுகிறது.

கால்சியம் அயோடேட்டு மற்றும் பொட்டசியம் அயோடைடு ஆகியன பிற கால்நடை உணவு சேர்க்கைப் பொருட்களாகும்.

## மேற்கோள்கள்


பகுப்பு:அயோடைடுகள்
பகுப்பு:உணவுச் சேர்பொருட்கள்
பகுப்பு:அமீன்கள்
கங்கணம் (திரைப்படம்)

**கங்கணம்** () 1947 ஆம் ஆண்டு தணிக்கையாகி 1948 ஆம் ஆண்டு வெளிவந்த தமிழ்ப் புராணத் திரைப்படமாகும். எஸ். கே. வாசகத்தின் இயக்கத்தில் வெளிவந்த இத்திரைப்படத்தில் கே. ஆர். ராமசாமி, மேனகா மற்றும் பலரும் நடித்திருந்தனர்.

இத்திரைப்படத்தின் பாடல்களை கம்பதாசன் எழுத, எச். ஆர். பி. சாஸ்திரி இசையமைத்தார். ஏ. டி. கிருஷ்ணசாமியின் கதைக்கு சந்திரசேகர் வசனங்களை எழுதினார். சோபனாசலா கலையகத்தில் ஜி. பி. நாராயணால் தயாரிக்கப்பட்டது.

இத் திரைப்படத்திலேயே பி. லீலா பின்னணிப் பாடகியாக அறிமுகமானார்.

## மேற்கோள்கள்

பகுப்பு:1947 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. ஆர். ராமசாமி நடித்த திரைப்படங்கள்
பாரத்கஞ்

**பாரத்கஞ்** (*Bharatganj*) என்பது இந்தியாவின் உத்தரப்பிரதேச மாநிலத்தில் இருக்கும் அலகாபாத் மாவட்டத்தில் உள்ள ஒரு நகரம் மற்றும் நகரப் பஞ்சாயத்தும் ஆகும்.

## மக்கள் தொகையியல்

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 15,252 ஆகும். இம்மக்கள் தொகையில் 52 விழுக்காடு நபர்கள் ஆண்கள் மற்றும் 48 விழுக்காடு நபர்கள் பெண்கள் ஆவர். பாரத்கஞ் நகரின் படிப்பறிவு சதவீதம் 48% ஆகும். இது  நாட்டின் சராசரி படிப்பறிவு சதவீதமான 59.5% என்பதை விட குறைவாகும். படிப்பறிவில் ஆண்களின் சதவீதம் 59%  மற்றும் பெண்களின் படிப்பறிவு சதவீதம் 36% ஆகும். மக்கள் தொகையில் 20 சதவீதத்தினர் ஆறு வயதிற்கு உட்பட்டவர்களாக உள்ளனர்.
## மேற்கோள்கள்

பகுப்பு:அலகாபாத் மாவட்டம்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
இங்கிலாந்தின் இரண்டாம் யேம்சு

**இரண்டாம் மற்றும் ஏழாம் யேம்சு** (*James II and VII*, 14 அக்டோபர் 1633பழைய நாட்காட்டி – 16 செப்டம்பர் 1701) என்பவர் இங்கிலாந்து, மற்றும் அயர்லாந்து ஆகியவற்றின் **இரண்டாம் யேம்சு** மன்னராகவும், இசுக்கொட்லாந்தின் **ஏழாம் யேம்சு** மன்னராகவும், 1685 பெப்ரவரி 6 முதல் 1688 வரை பதவியில் இருந்தவர். 1688 இல் இடம்பெற்ற புரட்சியில் இவர் பதவியில் இருந்து அகற்றப்பட்டார். இவரே இங்கிலாந்து, இசுக்கொட்லாந்து, அயர்லாந்து ஆகிய நாடுகளின் கடைசி ரோமன் கத்தோலிக்க மன்னராக இருந்தார்.

முதலாம் சார்லசு மன்னரின் உயிருடனிருந்த இரண்டாவது மகனான இரண்டாம் யேம்சு, இவரது சகோதரரான இரண்டாம் சார்லசு இறந்ததை அடுத்து மன்னராக முடிசூடினார். பிரித்தானியாவின் அரசியலில் பெரும் செல்வாக்குச் செலுத்தி வந்த சீர்திருத்தவாதிகள் இவரை பிரெஞ்சு-சார்பானவராகவும், கத்தோலிக்க-சார்பானவராகவும், ஒரு முழுமையான அதிகாரம் கொண்ட ஆட்சியாளராக சந்தேகக் கண்ணோடு நோக்கினர். இரண்டாம் யேம்சு தனது வாரிசாகக் கத்தோலிக்கரான இளவரசர் யேம்சு பிரான்சிசு எட்வர்டு ஸ்டுவர்ட்டை அறிவித்ததை அடுத்து இங்கிலாந்தில் புரட்சி வெடித்தது. மன்னரின் புரட்டத்தாந்து மருமகனான மூன்றாம் வில்லியமை நெதர்லாந்தில் இருந்து படையினரைக் கொண்டு வந்து அரசனுக்கு எதிராகப் புரட்சியில் ஈடுபடுமாறு தூண்டினர். 1688 ஆம் ஆண்டில் இப்புரட்சி இடம்பெற்று வெற்றி பெற்றது. இரண்டாம் யேம்சு மன்னர் இங்கிலாந்தில் இருந்து வெளியேறினார். இங்கிலாந்து நாடாளுமன்றம் 1688 டிசம்பர் 11 இல் இவர் பதவியில் இருந்து அகற்றப்பட்டார் என அறிவித்தது. இசுக்கொட்லாந்து நாடாளுமன்றம் 1689 ஏப்ரல் 11 இல் பதவியில் இருந்து அகற்றப்பட்டதாக அறிவித்தது. யேம்சின் மூத்த மகளும், புரொட்டத்தாந்து மதத்தவருமான இரண்டாம் மேரியையும், அவரது கணவர் ஒரேஞ்சின் வில்லியமும் மன்னர்களாக அறிவிக்கப்பட்டனர். இரண்டாம் யேம்சு 1689 இல் அயர்லாந்து வந்திறங்கிய போது ஆட்சியைக் கைப்பற்ற முனைந்தார். 1690 சூலையில் இடம்பெற்ற போரில் இவரது படையினர் தோல்வியடைந்தனர். இதனை அடுத்து யேம்சு பிரான்சு திரும்பினார். தனது வாழ்வின் இறுதிப் பகுதியை அவரது மைத்துனரான பிரான்சின் பதினான்காம் லூயியின் ஆதரவில் கழித்தார். யேம்சு 1701 செப்டம்பர் 16 அன்று மூளைக் காய்ச்சல் நோயால் பாதிக்கப்பட்டு இறந்தார்.

இரண்டாம் யேம்சு மன்னர் இங்கிலாந்து நாடாளுமன்றத்துடனான முரண்பாடுகள், மற்றும் ஆங்கிலேய ரோமன் கத்தோலிக்கர்களுக்கும், புரட்டத்தாந்து எதிர்ப்பாளிகளுக்கும் சமயச் சுதந்திரம் கிடைக்க ஆதரவளித்தமை போன்றவற்றுக்காக பெரிதும் அறியப்பட்டார்.

## குறிப்பு

## மேற்கோள்கள்

## கூடுதல் மேற்கோள்

*Miller, John. *James II* (3rd ed. 2000) 
*Harris, Tim, *Revolution: The Great Crisis of the British Monarchy, 1685–1720*, Penguin Books, Ltd., 2006.  .
*Prall, Stuart, *The Bloodless Revolution: England, 1688*, Anchor Books, Garden City, New York 1972.
*Ashley, Maurice, *The Glorious Revolution of 1688*, Charles Scribner's Sons, New York, 1966.  .
*Macaulay, Thomas Babington, *The History of England from the Accession of James the Second. [https://books.google.com/books?id=1oIYAAAAYAAJ Popular Edition in Two Volumes]*. Longmans, London 1889.
*McFerran, Noel S. (2003). "James II and VII."

## வெளி இணைப்புகள்
* King James II at the National Portrait Gallery, London

பகுப்பு:பிரித்தானிய அரசர்கள்
பகுப்பு:1633 பிறப்புகள்
பகுப்பு:1701 இறப்புகள்
பகுப்பு:இங்கிலாந்தின் அரசர்கள்
1691

**1691** (MDCXCI) கிரெகொரியின் நாட்காட்டியில் ஒரு திங்கட்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வியாழக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* மார்ச் 5 - ஒன்பதாண்டுப் போர்: பிரெஞ்சுப் படைகள் எசுப்பானியரின் வசமிருந்த மொன்சு நகரைக் கைப்பற்றினர்.
* ஏப்ரல் 9 - இலண்டனில் உவைட்ஹால் அரண்மனையில் தீவிபத்து இடம்பெற்றது.
* மே 6 - எசுப்பானிய திரிபுக் கொள்கை விசாரணையின் படி பால்மா தே மல்லோர்க்காவில் 219 யூதர்கள் கட்டாயமாகத் திருமுழுக்குச் செய்யப்பட்டனர். தீவில் இருந்து தப்பிக்க முயன்ற 37 பேர் உயிருடன் எரிக்கப்பட்டனர்.
* மைக்கேல் ரோல் ரோலின் தேற்றத்தைக் கண்டுபிடித்தார்.
* யோசப் வாசு அடிகள் வன்னி, புத்தளம் ஆகிய பகுதிகளுக்குப் பயணம் மேற்கொண்டார்.

## பிறப்புகள்

## இறப்புகள்

## மேற்கோள்கள்
1693

**1693** (MDCXCIII) கிரெகொரியின் நாட்காட்டியில் ஒரு வியாழக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் ஞாயிற்றுக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* சனவரி 11 - எட்னா எரிமலை வெடிப்பை அடுத்து இடம்பெற்ற பெரும் நிலநடுக்கத்தில் சிசிலி, மால்ட்டா ஆகிய இடங்களில் பெரும் சேதம் ஏற்பட்டது.
* மே 18 - பிரான்சின் பதினான்காம் லூயியின் படைகள் ஐடெல்பெர்கு நகரைத் தாக்கின.
* மே 22 - ஐடெல்பெர்கு நகரம் பிரெஞ்சுப் படைகளிடம் வீழ்ந்தது. மே 23 இல் அரண்மனையைத் தகர்த்தனர்.
* சூலை 29 இங்கிலாந்தின் மூன்றாம் வில்லியம் தலைமையிலான டச்சு-ஆங்கிலப் படைகள் நீர்வின்டன் என்ற இடத்தில் பிரெஞ்சுப் படைகளிடம் தோல்வியடைந்தன.

## பிறப்புகள்
* மார்ச் 16 - மல்கர் ராவ் ஓல்கர், மராட்டிய மன்னர் (இ. 1766)
* மார்ச் 24 - யோன் அரிசன், ஆங்கிலேய மணிக்கூடுத் தயாரிப்பாளர் (இ. 1776)

## இறப்புகள்
* பெப்ரவரி 4 - ஜான் டி பிரிட்டோ, போர்த்துக்கலைச் சேர்ந்த இயேசு சபை குரு (பி. 1647)
* யாவோ ரிபெய்ரோ, போர்த்துக்கீச வரலாற்று எழுத்தாளர் (பி. 1622)

## மேற்கோள்கள்
சாக் இமாம் அலி

**சாக் இமாம் அலி** *(Chak Imam Ali)* என்பது இந்தியாவின் உத்தரப்பிரதேச மாநிலத்தில் இருக்கும் அலகாபாத் மாவட்டத்தில் உள்ள கணக்கெடுப்பில் உள்ள ஊர் ஆகும்.

## மக்கள் தொகையியல்

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 4,124 ஆகும். இம்மக்கள் தொகையில் 54 விழுக்காடு நபர்கள் ஆண்கள் மற்றும் 46 விழுக்காடு நபர்கள் பெண்கள் ஆவர். சாக் இமாம் அலி நகரின் படிப்பறிவு சதவீதம் 82% ஆகும். இது  நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 87%  மற்றும் பெண்களின் படிப்பறிவு சதவீதம் 76% ஆகும். மக்கள் தொகையில் 9 சதவீதத்தினர் ஆறு வயதிற்கு உட்பட்டவர்களாக உள்ளனர்.

## மேற்கோள்கள்

பகுப்பு:அலகாபாத் மாவட்டம்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
எராக்கிளிடெசு பொந்திகசு

**எராக்கிளிடெசு பொந்திகசு** *(Heraclides Ponticus)* (;அண். கி.மு 390 – அண். கி.மு 310), ஒரு கிரேக்க மெய்யிய்லாளரும் வானியலாளரும் ஆவார். இவர் **எராக்கிளீடெசு** எனவும் **பொந்தசின் எராக்கிளிடெசு** எனவும் ழைக்கப்படுவதுண்டு. இவர் இப்போது துருக்கியில் உள்ள கராதெனிசு எரேகுளி எனப்படும் பண்டைய எராக்கிளியா பொந்திகாவில் பிறந்து வாழ்ந்து இறந்தார்.இவர் புவி தனது அச்சில் மேற்கில் இருந்து கிழக்காக 24 மணிக்கொரு முறை சுற்றுவதை முதலில் கூறினார். இவர் முதன்முதலாகச் சூரியமையக் கோட்பாட்டைக் கூறியவ்வராகக் க்ருதப்படுகிறார். சிலர் இதை நம்புவதில்லை

## மேற்கோள்கள்

## வெளி இணைப்புகள்
* 
*

பகுப்பு:கிமு 4 ஆம் நூற்றாண்டு மெய்யியலாளர்கள்
பகுப்பு:பிளாட்டோனியக் கல்விக்கழக மெய்யியலாளர்கள்
பகுப்பு:பண்டைய கிரேக்க மெய்யியலாளர்கள்
பகுப்பு:பண்டைய கிரேக்க வானியலாளர்கள்
பூனைக்காலி

**பூனைக்காலி** (அறிவியல் பெயர் : Mucuna pruriens), (ஆங்கில பெயர் : velvet bean) என்ற இந்த தாவரம் பபேசியே வகையச்சார்ந்த ஆப்பிரிக்க, ஆசியா போன்ற இடங்களில் வளரும் தகவமைப்பு கொண்டதாகும்.

## மேற்கோள்கள்

பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:பூக்கும் தாவரங்கள்